Juneau (Alaska)

Iste articlo ye sobre una ciudat estausunidense en o estato d'Alaska. ta atros usos, se veiga Juneau (desambigación).

Juneau (pronunciato en anglés [dʒuːnoʊ]) ye una ciudat d'os Estaus Unius situata en o estato d'Alaska, d'an ye a capital estatal. Fa parte d'o borough de Juneau, estando-ne tamién a suya capital.

A suya población ye de 30.988 habitants (2008) en una superficie de 8.430,40 km², con una densidat de población de 4,40 hab/km². Ye a tercera ciudat d'Alaska por o suyo numero d'habitants, dezaga d'Anchorage y Fairbanks, y ye una d'as sub-seus d'a Universidat d'Alaska.

 Cheografía 
A localidat de Juneau se troba situata a 17 metros d'altaria sobre o ran d'a mar, en l'archipelago Alexander, en a canal de Gastineau.

 Historia 
Mientres a segunda metat d'o sieglo XIX se i instaloron en a redolada, que yera habitata por o pueblo tlingit, grupos de buscadors d'oro, en o episodio d'a fiebre de l'oro en Alaska. En 1880 i descubrió oro un buscador canadiense, dito Joseph Juneau, establindo-se oficialment a ciudat de Juneau en 1881 y recebindo o suyo nombre en a suya honor. Dende alavez, a localidat ha estato vinclata a la menería de l'oro, estando en activo importants menas subterranias dica prencipios d'a Segunda Guerra Mundial.

En 1906 a ciudat se convertió en a capital d'Alaska.

 Localidaz achirmanatas 
 22px|border Camiling (Filipinas).
 22px|border Chiayi (Republica de China).
 22px|border Mishan (China).
 22px|border Vladivostok (Rusia).
 22px|border Whitehorse (Canadá).

 Vinclos externos 

  Pachina web oficial municipal de Juneau.

Categoría:Localidaz d'Alaska
Categoría:Localidaz portuarias d'Estaus Unius